CELEX: 22016D1293
Language: hu
Date: 2015-04-30 00:00:00
Title: Az EGT Vegyes Bizottság 110/2015 határozata (2015. április 30.) az Európai Gazdasági Térségről szóló megállapodás XIII. mellékletének (Közlekedés) módosításáról [2016/1293]

4.8.2016   
               
               
                  HU
               
               
                  Az Európai Unió Hivatalos Lapja
               
               
                  L 211/67
               
            AZ EGT VEGYES BIZOTTSÁG 110/2015 HATÁROZATA
      (2015. április 30.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2016/1293]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A vasúti infrastruktúra nyilvántartásának közös előírásairól és a 2011/633/EU végrehajtási határozat hatályon kívül helyezéséről szóló, 2014. november 26-i 2014/880/EU bizottsági végrehajtási határozatot (1) bele kell foglalni az EGT-megállapodásba.
               
            
                  (2)
               
               
                  A 2014/880/EU végrehajtási határozat hatályon kívül helyezi az EGT-megállapodásba foglalt 2011/633/EU bizottsági végrehajtási határozatot (2), amelyet ezért el kell hagyni az EGT-megállapodásból.
               
            
                  (3)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. mellékletében a 37dm. pont (2011/633/EU bizottsági végrehajtási határozat) szövege helyébe a következő szöveg lép:
      
         „32014 D 0880: a Bizottság 2014. november 26-i 2014/880/EU végrehajtási határozata a vasúti infrastruktúra nyilvántartásának közös előírásairól és a 2011/633/EU végrehajtási határozat hatályon kívül helyezéséről (HL L 356., 2014.12.12., 489. o.)”.
      
      2. cikk
      A 2014/880/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. május 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. április 30-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 356., 2014.12.12., 489. o.
      
      
         (2)  HL L 256., 2011.10.1., 1. o.
      
      
         (*)  Alkotmányos követelmények fennállását nem jelezték.